सर सी0वी0रामन का जर्मनी के साथ एक जटिल और महत्वपूर्ण सम्बन्ध था, जिसमें प्रारंभिक बौद्धिक प्रभाव और वैज्ञानिक सहयोग से लेकर पेशेवर मतभेदों और नाजी शासन से भाग रहे जर्मन वैज्ञानिकों का समर्थन करना शामिल था। अपने कैरियर के आरम्भ में रामन जर्मन विज्ञान से बहुत प्रभावित थे। जर्मन भौतिक विज्ञानी हरमन वाॅन हेल्महोल्ट्ज और उनकी पुस्तक ’द सेन्शेसन आॅफ टोन’ का उनपर बहुत गहरा प्रभाव था, जिसने ध्वनिकी और संगीत वाद्य यंत्रों के भौतिकी के क्षेत्र में रमन के प्रारंभिक शोध को आकार दिया। रामन जर्मन भाषा के पारंगत थे और अपने पूरे कैरियर के दौरान जर्मन वैज्ञानिकों के साथ संवाद करते रहेे। संक्षेप में, जर्मनी के साथ रामन का सम्बन्ध उसकी वैज्ञानिक परम्परा के प्रति प्रशंसा, सक्रिय सहयोग, जर्मन वैज्ञानिकों के लिए मानवीय समर्थन और कठोर अकादमिक मतभेदों का मिश्रण था।
आप्टिक्स, अधिस्वर, स्पेक्ट्रोस्कोपी, स्पेक्ट्रम, संनादी।
मार्च माह 2026 की महत्वपूर्ण वैज्ञानिक घटनाएं
मार्च 2026 विज्ञान, प्रौद्योगिकी, रक्षा तथा अंतरिक्ष अनुसंधान के क्षेत्र में अनेक महत्वपूर्ण घटनाओं और उपलब्धियों का साक्षी रहा। इस लेख में मार्च 2026 के दौरान घटित प्रमुख वैज्ञानिक, खगोलीय, जैव-चिकित्सीय तथा रक्षा-संबंधी विकासों का संक्षिप्त विवरण प्रस्तुत किया गया है। इस अवधि में पूर्ण चंद्र ग्रहण, शुक्र-शनि युति, मार्च विषुव तथा अन्य उल्लेखनीय खगोलीय घटनाओं ने वैज्ञानिक समुदाय और आम जनमानस का ध्यान आकर्षित किया। जीवविज्ञान एवं चिकित्सा के क्षेत्र में प्रयोगशाला में विकसित ग्रासनली के सफल परीक्षण तथा क्लोनिंग अनुसंधान में नई जानकारियों ने चिकित्सा विज्ञान की संभावनाओं को विस्तृत किया। भौतिकी एवं कण अनुसंधान में नए उप-परमाणु कणों की खोज तथा प्रतिपदार्थ संबंधी परीक्षणों ने वैज्ञानिक प्रगति को नई दिशा प्रदान की। इसके अतिरिक्त भारत ने रक्षा क्षेत्र में ‘विजन 2047’, रिकॉर्ड रक्षा निर्यात, उन्नत रक्षा अधिग्रहण तथा स्वदेशी मिसाइल एवं तकनीकी परीक्षणों के माध्यम से अपनी रणनीतिक और तकनीकी क्षमताओं को सुदृढ़ किया। विज्ञान सम्मेलनों, विज्ञान कार्निवलों तथा विश्व जल दिवस जैसे आयोजनों ने वैज्ञानिक जागरूकता और नवाचार को बढ़ावा दिया। यह अध्ययन दर्शाता है कि मार्च 2026 का महीना विज्ञान एवं प्रौद्योगिकी के क्षेत्र में वैश्विक और राष्ट्रीय स्तर पर महत्वपूर्ण उपलब्धियों तथा प्रगतिशील पहलों से परिपूर्ण रहा।
वैज्ञानिक घटनाएँ, खगोलीय घटनाएँ, पूर्ण चंद्र ग्रहण, वर्म मून, मार्च विषुव, भौतिकी, प्रतिपदार्थ, रक्षा प्रौद्योगिकी रक्षा निर्यात, मिसाइल परीक्षण, विज्ञान एवं प्रौद्योगिकी।
वैदिक गणित : शैक्षिक महत्व, उपयोगिता एवं समकालीन परिप्रेक्ष्य में एक विश्लेषणात्मक अध्ययन
वैदिक गणित भारतीय ज्ञान परंपरा की एक अमूल्य धरोहर है, जो गणितीय समस्याओं के समाधान के लिए सरल, तीव्र एवं तार्किक विधियाँ प्रदान करती है। इसका आधुनिक स्वरूप जगद्गुरु स्वामी भारती कृष्ण तीर्थ द्वारा प्रतिपादित किया गया, जिन्होंने 16 सूत्रों एवं 13 उपसूत्रों के माध्यम से गणनाओं को सरल बनाने का प्रयास किया। वर्तमान शोध-पत्र में वैदिक गणित की अवधारणा, ऐतिहासिक पृष्ठभूमि, शैक्षिक महत्व, विद्यार्थियों के बौद्धिक विकास में इसकी भूमिका तथा समकालीन शिक्षा व्यवस्था में इसकी उपयोगिता का अध्ययन किया गया है। अध्ययन से ज्ञात होता है कि वैदिक गणित न केवल गणना की गति और शुद्धता को बढ़ाती है, बल्कि विद्यार्थियों में तार्किक चिंतन, आत्मविश्वास एवं समस्या समाधान क्षमता का भी विकास करती है। राष्ट्रीय शिक्षा नीति 2020 तथा भारतीय ज्ञान प्रणाली (Indian Knowledge System) के संदर्भ में वैदिक गणित का महत्व और अधिक बढ़ गया है।
वैदिक गणित, भारतीय ज्ञान परंपरा, गणित शिक्षा, मानसिक गणना, भारतीय ज्ञान प्रणाली, राष्ट्रीय शिक्षा नीति 2020
डहलिया पत्ती अर्क से हरित-संश्लेषित ZnO नैनोकण: संरचनात्मक, प्रकाशीय, वेट्टेबिलिटी एवं तापमान-निर्भर केशिकीय द्रव परिवहन का अध्ययन
सतह रसायन (Surface Chemistry) को अनुकूलित करने हेतु नैनोकण (Nanoparticle) कोटिंग्स पर आधारित अनुसंधान ने हाल के वर्षों में व्यापक ध्यान आकर्षित किया है। नैनोकण कोटिंग्स यांत्रिक, विद्युत, प्रकाशीय तथा अग्निरोधी गुणों में सुधार प्रदान करती हैं, जिसके कारण इनका उपयोग विभिन्न औद्योगिक क्षेत्रों में व्यापक रूप से किया जाता है। इसके अतिरिक्त, इनका उपयोग जल-विकर्षी (Hydrophobic) एवं खरोंच-प्रतिरोधी सतहों के निर्माण में भी किया जाता है। विभिन्न नैनो-सामग्रियों में जिंक ऑक्साइड (ZnO) नैनोकण लगभग 3.3 eV के विस्तृत बैंड गैप के कारण विशेष महत्व रखते हैं और अनेक क्षेत्रों में उपयोग किए जाते हैं। साथ ही, नैनोकण कोटिंग्स लेपित सतहों एवं इंटरफेस की आयु, स्थायित्व तथा यांत्रिक स्थिरता को बढ़ाती हैं। वर्तमान अध्ययन में, डहलिया (Dahlia) पत्तियों के अर्क की सहायता से संश्लेषित ZnO नैनोकणों को 1.15 मिमी बाहरी व्यास वाली काँच की केशिका (Glass Capillary) नलिकाओं की आंतरिक सतह पर लेपित किया गया। इस कोटिंग का उद्देश्य सतह को जल-विकर्षी बनाना तथा केशिकीय क्रिया (Capillarity) पर इसके प्रभाव का अध्ययन करना था। ZnO नैनोकण कोटिंग के केशिकीय व्यवहार पर प्रभाव का मूल्यांकन करने के लिए तीन विभिन्न द्रवों—डी-आयोनाइज्ड जल (DW), मेथेनॉल तथा एथेनॉल—का उपयोग करते हुए तुलनात्मक अध्ययन किया गया। संश्लेषित ZnO नैनोकणों का विश्लेषण फूरियर ट्रांसफॉर्म इन्फ्रारेड (FTIR) स्पेक्ट्रोस्कोपी द्वारा रासायनिक संघटन एवं शुद्धता की जाँच हेतु, एक्स-रे विवर्तन (XRD) द्वारा उनकी क्रिस्टलीय प्रकृति के अध्ययन हेतु, UV–Vis–NIR स्पेक्ट्रोस्कोपी द्वारा प्रकाशीय गुणों एवं बैंड गैप के निर्धारण हेतु तथा स्कैनिंग इलेक्ट्रॉन माइक्रोस्कोपी (SEM) द्वारा सतही संरचना एवं आकृति-विज्ञान के विश्लेषण हेतु किया गया। प्राप्त परिणाम दर्शाते हैं कि जैव-संश्लेषित ZnO नैनोकण कोटिंग्स काँच की सूक्ष्म-नलिकाओं में सतह की वेट्टेबिलिटी (Wettability) को नियंत्रित करने तथा केशिकीय व्यवहार को अनुकूलित करने की महत्वपूर्ण क्षमता रखती हैं।
ZnO नैनोकण, डहलिया पत्तियाँ, वेट्टेबिलिटी, केशिकीय क्रिया , जल-विकर्षी सतह, जैव-संश्लेषण।
COVID-19 के कारण लॉकडाउन से पहले और उसके दौरान परिवेशी वायु की गुणवत्ता का विश्लेषण: हापुड़ (NCR नगर), उत्तर प्रदेश - एक केस अध्ययन
प्रस्तुत अध्ययन ,अलग-अलग लॉकडाउन अवधि के दौरान PM2.5, PM10, CO, SO2 और NO2जैसे प्रदूषकों के स्तरो की तुलना कोविड-19 लॉकडाउन से पहले और उसके दौरान लॉकडाउन अवधि से की गई है। प्रदूषकों का प्रतिदिन का डेटा (घंटे के औसत के आधार पर) दिल्ली में CPCB की वेबसाइट से लिया गया था। यह अध्ययन मुख्य रूप से वायु के प्रदूषण और AQI पर फोकस करती है। इसमें लॉकडाउन से पहले की अवधि, जिसमें जनता कर्फ्यू का एक दिन शामिल है, पहला, दूसरा , तीसरा और चौथा लॉकडाउन शामिल हैं। लॉकडाउन से पहले के 21 दिनों की तुलना में पहले और चौथे लॉकडाउन के दौरान वायु की गुणवत्ता में काफी सुधार हुआ। 22 मार्च 2020 को हापुड़ में AQI सामान्य था, जो बाद के लॉकडाउन में भी सामान्य रहा और धीरे-धीरे उसमें सुधार हुआ। लॉकडाउन से पहले और लॉकडाउन 1, 2, 3, 4 के दौरान PM2.5 की मात्रा का दायरा क्रमशः 14–98 μg/m3, 19–60 μg/m3, 18-74 μg/m3, 22–65 μg/m3 और 13–73 μg/m3 दर्ज किया गया। प्री-लॉकडाउन और लॉकडाउन 1, 2, 3, 4 के दौरान PM10 सांद्रता की सीमा क्रमशः 22-211 μg/m3, 36-222 μg/m3, 62-310 μg/m3, 73-220 μg/m3 और 18-232 μg/m3 , SO2 सांद्रता की सीमा क्रमशः 1-16 μg/m3, 6-11 μg/m3, 4-13 μg/m3, 3-11 μg/m3 और 2-7 μg/m3 ,NO2 सांद्रता की सीमा क्रमशः 35-72 μg/m3, 42-69 μg/m3, 42-67 μg/m3, 45-63 μg/m3 और 48-69 μg/m3 दर्ज की गई। 8 घंटे के CO सांद्रता का विश्लेषण किया गया और पाया गया कि यह मानक सीमा से अधिक था; यह सीमा 0% (चौथे लॉकडाउन में 16:00 से 24:00 बजे के बीच) से लेकर 48% (पहले लॉकडाउन में 00:00 से 08:00 बजे के बीच) तक थी। PM2.5 और PM10 का अनुपात भी निकाला गया, जो 0.3 से 0.6 के बीच पाया गया। मुख्य बात यह है कि दूसरे समय की तुलना में लॉकडाउन-1 के दौरान सभी प्रदूषकों का स्तर काफी कम रहा। इस केस अध्ययन से पता चला कि गाड़ियों की आवाजाही, उद्योग, लॉकडाउन की पाबंदियों की वजह से इन गतिविधियों पर रोक लगी और परिणामस्वरूप वायु की गुणवत्ता में सुधार हुआ। देशव्यापी लॉकडाउन के दौरान हापुड़ में वायु की गुणवत्ता कम अच्छी देखी गई। प्रदूषण से निपटने के लिए दिन भारी गाड़ियों पर रोक, एक दिन कारों पर रोक ,ऑड-ईवन, पब्लिक ट्रांसपोर्ट को बढ़ावा देना,, सड़कों की वैक्यूम क्लीनिंग करना और कचरे व पत्तियों को जलाने पर पूरी तरह रोक लगाना जैसे कदम भी उठाए जा सकते हैं।
पार्टिकुलेट मैटर, जनता कर्फ्यू, कोविड-19, लॉकडाउन, वायु की गुणवत्ता, एयर क्वालिटी इंडेक्स, वायु प्रदूषण।
टिहरी बाँध परियोजना: तकनीकी उपलब्धि और सामाजिक-पर्यावरणीय प्रभाव
टिहरी बाँध परियोजना भारत की प्रमुख बहुउद्देशीय नदी घाटी परियोजनाओं में से एक है, जिसने जल संसाधन प्रबंधन, ऊर्जा उत्पादन, सिंचाई तथा पेयजल आपूर्ति के क्षेत्र में महत्वपूर्ण योगदान दिया है। यह अध्ययन टिहरी बाँध परियोजना के भौगोलिक, ऐतिहासिक, तकनीकी, सामाजिक, आर्थिक तथा पर्यावरणीय पहलुओं का समग्र विश्लेषण प्रस्तुत करता है। अध्ययन में द्वितीयक स्रोतों, सरकारी रिपोर्टों, शैक्षणिक सामग्री तथा प्रकाशित लेखों के आधार पर परियोजना के बहुआयामी प्रभावों का मूल्यांकन किया गया है। अध्ययन से स्पष्ट होता है कि इस परियोजना ने जलविद्युत उत्पादन, क्षेत्रीय विकास, सिंचाई विस्तार तथा पर्यटन को बढ़ावा देने में महत्वपूर्ण भूमिका निभाई है। दूसरी ओर, विस्थापन, पुनर्वास, पर्यावरणीय क्षति तथा भूकंपीय जोखिम जैसी चुनौतियाँ भी इससे जुड़ी रही हैं। शोध यह निष्कर्ष प्रस्तुत करता है कि बड़े विकास कार्यों की सफलता केवल आर्थिक लाभों से नहीं, बल्कि सामाजिक न्याय, पर्यावरणीय संरक्षण तथा सतत विकास के सिद्धांतों के संतुलित समावेश से निर्धारित होती है। टिहरी बाँध परियोजना विकास और संरक्षण के मध्य संतुलन स्थापित करने की आवश्यकता को रेखांकित करती है।
टिहरी बाँध परियोजना, जलविद्युत उत्पादन, विस्थापन, पर्यावरणीय प्रभाव, पुनर्वास, सतत विकास, जल संसाधन प्रबंधन, उत्तराखंड, नदी घाटी परियोजना, भूकंपीय जोखिम
ऊर्जा भंडारण अनुप्रयोगों के लिए सिल्वर नैनोरॉड्स का संश्लेषण
नैनोरॉड्स का ग्रीन सिंथेसिस पारंपरिक भौतिक और रासायनिक तरीकों का एक व्यवहार्य विकल्प माना जा रहा है, जो आर्थिक और पारिस्थितिक दोनों दृष्टि से लाभकारी है। इस अध्ययन में, सिल्वर नैनोरॉड्स को Ocimum sanctum (तुलसी) की पत्तियों का उपयोग करके तैयार किया गया। स्कैनिंग इलेक्ट्रॉन माइक्रोस्कोपी (SEM) ने गोलाकार और छड़-आकार की संरचनाओं की उपस्थिति की पुष्टि की, जबकि एक्स-रे विवर्तन (XRD) ने उनके क्रिस्टलीय स्वरूप को सत्यापित किया। औसत कण आकार 15.72 nm पाया गया। जैविक रूप से संश्लेषित नैनोकणों ने मजबूत एंटीबैक्टीरियल, एंटीमाइक्रोबियल, एंटीऑक्सीडेंट और एंटी-इंफ्लेमेटरी गुण प्रदर्शित किए तथा मानव स्वास्थ्य में ड्रग डिलीवरी के लिए उपयोगी पाए गए। ये परिणाम ऊर्जा भंडारण प्रौद्योगिकियों में ग्रीन-सिंथेसाइज़्ड सिल्वर नैनोकणों के उपयोग की संभावनाओं को उजागर करते हैं।
नैनोरॉड्स, स्पेक्ट्रोस्कोपी, एक्स-रे विवर्तन, इलेक्ट्रोकेमिकल सेंसिंग, बायोइमेजिंग
फरवरी माह 2026 की महत्वपूर्ण वैज्ञानिक घटनाएं
प्रस्तुत लेख फरवरी 2026 के दौरान घटित महत्वपूर्ण वैज्ञानिक घटनाओं का एक व्यापक एवं विश्लेषणात्मक अध्ययन प्रस्तुत करता है। इस माह में चंद्रमा के विभिन्न चरण, संभावित उल्का बौछारें तथा सौर गतिविधियों में उतार-चढ़ाव जैसी खगोलीय घटनाओं ने वैज्ञानिक समुदाय का विशेष ध्यान आकर्षित किया। इन घटनाओं का प्रेक्षण प्रमुख अंतरिक्ष एजेंसियों जैसे नासा (NASA), इसरो (ISRO) और ईएसए (ESA) द्वारा विभिन्न वैज्ञानिक मानकों के आधार पर किया गया। यह लेख इन घटनाओं के भौतिक प्रभावों, उनके पीछे निहित कक्षीय यांत्रिकी (Orbital Mechanics) तथा पृथ्वी के चुंबकीय क्षेत्र और आयनमंडल पर उनके प्रभावों का समेकित विश्लेषण प्रस्तुत करता है। साथ ही, वैश्विक वेधशालाओं द्वारा संकलित आंकड़ों का व्यवस्थित विवरण भविष्य के वैज्ञानिक अनुसंधान के लिए एक महत्वपूर्ण संदर्भ प्रदान करता है। फरवरी 2026 का महीना ब्रह्मांडीय प्रेक्षण के क्षेत्र में निरंतरता और वैज्ञानिक प्रगति का द्योतक रहा है। यह माह न केवल खगोलीय घटनाओं के अवलोकन की दृष्टि से महत्वपूर्ण रहा, बल्कि अंतरिक्ष मौसम (space weather) की समझ तथा उपग्रह संचार और नेविगेशन प्रणालियों के विकास के लिए भी अत्यंत उपयोगी सिद्ध हुआ है।
ZnO नैनोकणों का संश्लेषण सोल- जेल विधि से एवं चारित्रिक गुणों का समीक्षात्मक अवलोकन
जिंक ऑक्साइड (ZnO) नैनोकण अपने अद्वितीय ऑप्टिकल, विद्युत तथा जीवाणुरोधी गुणों के कारण व्यापक रूप से ध्यान आकर्षित कर रहे हैं। इस अध्ययन में ZnO नैनोकणों का संश्लेषण सोल–जेल विधि द्वारा किया गया, जो एक सरल, किफायती तथा प्रभावी तकनीक है और कणों के आकार एवं आकृति को नियंत्रित करने में सक्षम है। जिंक एसीटेट डाइहाइड्रेट को पूर्वगामी (precursor) तथा सोडियम हाइड्रॉक्साइड को स्थिरीकारक एवं अवक्षेपक के रूप में उपयोग किया गया। तैयार सोल को वृद्ध (aging), सुखाने के बाद क्रिस्टलीय ZnO नैनोकण प्राप्त किए गए। संश्लेषित नैनोकणों का विभिन्न विश्लेषणात्मक तकनीकों द्वारा लक्षणन किया गया। एक्स-रे विवर्तन (XRD) ने इनके क्रिस्टलीय स्वभाव और षट्कोणीय वुर्ट्ज़ाइट संरचना की पुष्टि की, तथा शेरर समीकरण द्वारा क्रिस्टलाइट आकार की गणना की गई। स्कैनिंग इलेक्ट्रॉन माइक्रोस्कोपी (SEM) से सतही संरचना का अध्ययन किया गया, जबकि UV–Visible स्पेक्ट्रोस्कोपी से ऑप्टिकल गुण एवं बैंड गैप ऊर्जा निर्धारित की गई। FTIR विश्लेषण ने क्रियात्मक समूहों तथा ZnO के निर्माण की पुष्टि की। ये नैनोकण जीवाणुरोधी गतिविधि, गैस सेंसिंग, फोटोकैटलिसिस, UV संरक्षण तथा पर्यावरणीय सुधार में उपयोगी हैं।
आधुनिक विज्ञान के महानतम् हस्ताक्षरः प्रो0सी0वी0रामन
प्रो0 चन्द्र शेखर वेंकटरामन सच्चे अर्थों में वैज्ञानिक थे। वे उस भारतीय महान परम्परा के अनुयायी थे जो सादा जीवन और उच्च विचार में विश्वास रखती है। पराधीन भारत में जब वैज्ञानिक उपकरणों और सुविधाओं का नितान्त अभाव था। विज्ञान के इस मनीषी ने इतना विलक्षण अन्वेषण किया कि सम्पूर्ण संसार आश्चर्य चकित रह गया। वह अन्नेषण जो बाद में रामन प्रभाव के नाम से प्रसिद्ध हुआ इतना महत्वपूर्ण और उपयोगी था कि आज उसकी खोज के नौ दशक बाद भी संसार के विभिन्न देशों में उस पर जितना शोध कार्य हो रहा है उतना शायद ही किसी अन्वेषण पर हुआ हो। प्रो0 रामन के भीतर किसी भी वस्तुु की गहराई में जाकर उसकी परख करने और उसे संश्लेषणात्मक दृष्टि से निपुणता पूर्वक सुव्यवस्थित करने की तेज विचारशक्ति समाहित थी। वह पहले ऐसे वैज्ञानिक थे जिन्होंने द्रव्य के भीतर प्रोटान की ऊर्जा के आंशिक रुपान्तरण के तथ्य को स्वीकार किया और उसका प्रदर्शन किया। उनके अनुसंधान के प्रमुख विषय थे। ध्वनिकी और प्रकाशिकी। वह कौन सी चीज थी । जिसने रामन को वैज्ञानिक अनुसंधान के लिए अपना सारा जीवन समर्पित कर देने के लिए प्रेरित किया। उन परिस्थितियों और प्रेरणाओं का उल्लेख यहां प्रस्तुत है।
डिफ्रैक्षन बैण्ड, फाब्री-पेरोट, पृष्ठसर्पी, अधिस्वर, हार्मोनिक, ध्रुवक
कृत्रिम बुद्धिमत्ता में उभरती प्रवृत्तियाँ: मशीन लर्निंग, डीप लर्निंग, जनरेटिव एआई और एजेंटिक सिस्टम
यह शोध लेख उभरती हुई कृत्रिम बुद्धिमत्ता (AI) तकनीकों—मशीन लर्निंग (ML), डीप लर्निंग (DL) तथा तीव्र गति से विकसित हो रही एजेंटिक एआई—का व्यापक अध्ययन प्रस्तुत करता है, जिसमें उनके मूल सिद्धांतों, विकास और वास्तविक जीवन में अनुप्रयोगों पर विशेष ध्यान दिया गया है। इस अध्ययन में यह दर्शाया गया है कि ये तकनीकें स्वास्थ्य सेवा, बैंकिंग, शिक्षा, परिवहन, ई-कॉमर्स और साइबर सुरक्षा जैसे विभिन्न क्षेत्रों में बुद्धिमान निर्णय-निर्माण, स्वचालन और दक्षता वृद्धि के माध्यम से कैसे क्रांतिकारी परिवर्तन ला रही हैं। इसके अतिरिक्त, लेख में जनरेटिव एआई की भूमिका तथा आधुनिक टूल्स और फ्रेमवर्क्स के साथ उसके एकीकरण का भी विश्लेषण किया गया है। स्वास्थ्य सेवा के क्षेत्र में एक विस्तृत केस स्टडी के माध्यम से यह प्रदर्शित किया गया है कि एआई-आधारित क्लिनिकल डॉक्यूमेंटेशन और निर्णय सहायता प्रणालियाँ सटीकता बढ़ाने, कार्यभार कम करने और मरीजों के परिणामों में सुधार करने में कितनी प्रभावी हैं। साथ ही, एआई के उपयोग से जुड़े प्रमुख लाभों, चुनौतियों और नैतिक पहलुओं—जैसे डेटा गोपनीयता, पक्षपात और सुरक्षा जोखिम—पर भी चर्चा की गई है। अंततः, यह अध्ययन एआई-आधारित प्रणालियों की भविष्य की संभावनाओं को रेखांकित करता है और स्मार्ट, स्वायत्त एवं कुशल डिजिटल पारिस्थितिकी तंत्र के निर्माण हेतु जिम्मेदार एवं नैतिक एआई विकास की आवश्यकता पर बल देता है।
कृत्रिम बुद्धिमत्ता (AI), मशीन लर्निंग (ML), डीप लर्निंग (DL), जनरेटिव एआई, एजेंटिक एआई, बुद्धिमान प्रणालियाँ, न्यूरल नेटवर्क, प्राकृतिक भाषा प्रसंस्करण (NLP), कंप्यूटर विज़न, स्वचालन, निर्णय समर्थन प्रणालियाँ, एआई अनुप्रयोग
वैश्विक नौवहन उपग्रह प्रणालियाँ और वायुमंडल के दूरस्थ संवेदन में उनके अनुप्रयोग
ग्लोबल नेविगेशन सैटेलाइट सिस्टम (जीएनएसएस), जिसे मूल रूप से पोजिशनिंग, नेविगेशन और टाइमिंग (पीएनटी) के लिए बनाया गया था, अब पृथ्वी के वायुमंडल का अध्ययन करने के लिए शक्तिशाली उपकरण बन गए हैं। यह अध्ययन स्पष्ट रूप से बताता है कि वायुमंडलीय प्रक्रियाओं की जांच के लिए जीएनएसएस का उपयोग कैसे किया जा सकता है, जिसमें विशेष रूप से आयनमंडल और क्षोभमंडल पर ध्यान केंद्रित किया गया है। जैसे ही जीएनएसएस सिग्नल वायुमंडल से यात्रा करते हैं, इलेक्ट्रॉन घनत्व और अपवर्तक सूचकांक में भिन्नता के कारण वे विलंबित हो जाते हैं। ये विलंब केवल त्रुटियां नहीं हैं; इनका उपयोग कुल इलेक्ट्रॉन सामग्री (टीईसी) और वायुमंडलीय जल वाष्प जैसे महत्वपूर्ण वायुमंडलीय मापदंडों का अनुमान लगाने के लिए किया जा सकता है। यह इस बात पर भी प्रकाश डालता है कि जीएनएसएस से प्राप्त टीईसी का उपयोग भू-चुंबकीय तूफानों, सौर ज्वालाओं, सूर्य ग्रहणों, भूकंपों, गरज के साथ बारिश और उष्णकटिबंधीय चक्रवातों जैसी विभिन्न वायुमंडलीय और आयनमंडलीय घटनाओं का अध्ययन करने के लिए कैसे किया जा सकता है। ये परिघटनाएं आयनमंडल में इलेक्ट्रॉनों के वितरण को महत्वपूर्ण रूप से प्रभावित करती हैं और जीएनएसएस अवलोकनों का उपयोग करके प्रभावी ढंग से निगरानी की जा सकती हैं। कुल मिलाकर, यह अध्ययन दर्शाता है कि जीएनएसएस -आधारित माप स्थलमंडल, वायुमंडल और आयनमंडल के बीच युग्मन, साथ ही अंतरिक्ष मौसम प्रक्रियाओं के बारे में बहुमूल्य जानकारी प्रदान करते हैं। इसलिए, एक विश्वसनीय, किफायती और निरंतर अवलोकन उपकरण के रूप में जीएनएसएस रिमोट सेंसिंग में मौसम पूर्वानुमान, जलवायु अध्ययन और आपदा निगरानी में सुधार करने की अपार संभावना है।
मध्य भारत-गंगा मैदान के शहरी क्षेत्र वाराणसी में ब्लैक कार्बन की परिवर्तनशीलता और स्रोत का विभाजन
ब्लैक कार्बन (बीसी) एक खास प्रकाश अवशोषित करने वाला एरोसोल है जो क्षेत्र की हवा की गुणवत्ता, मानव स्वास्थ्य और जलवायु पर काफी असर डालता है। इस अध्ययन में, वाराणसी में बीसी के समय के बदलाव और स्रोत में योगदान की जांच की गई, जो भारत के बीच के भारत-गंगा के मैदान (आईजीपी) में एक घनी आबादी वाला शहरी केंद्र है। दिसंबर 2020 से नवंबर 2021 तक सात-तरंगदैर्ध्य वाले एथैलोमीटर (एई-33) का इस्तेमाल करके लगातार माप किए गए, जिसका समय निर्धारण एक मिनट था। जीवाश्म ईंधन के जलने (बीसीff) और जैव ईंधन के जलने (बीसीbb) से होने वाले योगदान को मापने के लिए एथैलोमीटर मॉडल का इस्तेमाल किया गया। नतीजों से बीसी सांद्रता में साफ मौसमी और रोज़ाना बदलाव का पता चलता है। सबसे ज़्यादा सांद्रता सर्दियों में (जनवरी में ~11 माइक्रोग्राम/मीटर³), ज़्यादा उत्सर्जन और खराब मौसम की वजह से देखा गया, जबकि सबसे कम स्तर मानसून के दौरान (~1-1.5 माइक्रोग्राम/मीटर³) बारिश और अच्छे वायुमंडलीय मिश्रण की वजह से देखा गया। मानसून के बाद के समय में बीसी सांद्रता फिर से बढ़ गया (~6-7 माइक्रोग्राम/मीटर³), जिसका ज़्यादातर असर इलाके में कृषि अवशेष जलाने से हुआ। सुबह (07:00-09:00) और शाम (19:00-22:00) के समय शिखर के साथ एक साफ़ स्पष्ट द्विमोडल दैनिक स्वरूप देखा गया, जो यातायात उत्सर्जन और घरेलू ईंधन जलने से जुड़ा था। सीमा परत की ऊंचाई कम होने के कारण रात के समय सांद्रता दिन के दौरान के मान की तुलना में लगातार अधिक थी। स्रोत के बंटवारे से पता चलता है कि जीवाश्म ईंधन के जलने से बीसी उत्सर्जन सबसे ज़्यादा होता है, जो कुल बीसी का 60-85% हिस्सा है, जबकि जैव ईंधन के जलाने से 15-40% हिस्सा होता है, जिसका असर सर्दियों और मानसून के बाद के मौसम में ज़्यादा होता है। ये नतीजे बताते हैं कि मध्य आईजीपी में बीसी स्तर को नियंत्रण करने में शहरी जीवाश्म ईंधन उत्सर्जन का अहम रोल है, और हवा की गुणवत्ता सुधारने और क्षेत्र में मौसम के असर को कम करने के लिए लक्षित शमन रणनीति की ज़रूरत पर ज़ोर देते हैं।
ब्लैक कार्बन, जीवाश्म ईंधन, जैव ईंधन, भारत-गंगा का मैदान
पर्यावरण की अवधारणा को पुरातन भारतीय ज्ञान परम्परा, वेद, रामायण, महाभारत आदि ग्रन्थों में हजारों वर्ष पूर्व ही वर्णित किया गया है। पर्यावरण का अर्थ - ”परि - परितः, आ - समन्तात्, वृणोति - आच्छाद्य रक्षित इति पर्यावरण“ अर्थात् पूर्ण रूप से आच्छादन या ढ़ंक कर जो रक्षा करे उसे पर्यावरण कहते हैं। पर्यावरण को अंग्रेजी में इन्वायरमेंट कहते हैं। इसका अर्थ है - चारों ओर से जो घेरता है। पर्यावरण इस जगत का आधार है, जो पृथ्वी को चारों ओर से घेर कर स्थित है। पृथिवी परितो व्याप्य तामाच्छाद्यस्थितं चयत्। जगदा धारूपेण पर्यावरण मुच्यते।।
अवस्था-परिवर्तन स्मृति हेतु नैनो चैल्कोजेनाइड Se80In5Te6Sn9 की पतली फिल्म का संश्लेषण
समूह 16 तत्वों (S, Se, Te) को धातुओं के साथ मिलाकर बनाई गई चैल्कोजेनाइड पतली फिल्में, अपनी उच्च अवरक्त पारदर्शिता, समायोज्य बैंड अन्तराल, और तीव्र अवस्था-परिवर्तन गुणों के कारण इलेक्ट्रॉनिक्स, सौर सेल और फोटोनिक्स के लिए महत्वपूर्ण होती हैं। इस अध्ययन में Se80In5Te6Sn9 नैनो-चैल्कोजेनाइड की पतली फिल्म का संश्लेषण भौतिक वाष्प संघनन तकनीक (Physical Vapor Condensation Technique) से किया गया है। इस तकनीक में, प्रारंभ में कक्ष (Chamber) को 10⁻⁵ टॉर तक निर्वातित किया गया, जिसके बाद कक्ष में ५ टॉर कार्यशील दाब पर अक्रियाशील परिवेशी आर्गन गैस की आपूर्ति की गई। ग्लास सब्सट्रेट पर पतली फिल्मों के निक्षेपण के लिए, Se80In5Te6Sn9 ग्लास को मोलिब्डेनम नाव (boat) में रखा गया। सब्सट्रेट को ठंडा करने के लिए तरल नाइट्रोजन (77 K) का उपयोग किया गया। निक्षेपित फिल्मों की मोटाई २० नैनोमीटर है जिसे क्वार्ट्ज क्रिस्टल मोटाई मॉनिटर द्वारा मापा गया है। एक्स-रे विवर्तन से नमूनों की अनाकार प्रकृति की पुष्टि की गई । पतली फिल्मो के आकृति को समझने के लिए उच्च-रिज़ॉल्यूशन स्कैनिंग इलेक्ट्रॉन माइक्रोस्कोप तकनीकी का उपयोग किया गया है। संश्लेषित नैनो-चैल्कोजेनाइड फिल्मो के प्रकाशीय गुणधर्म को समझने के लिए UV/VIS/NIR स्पेक्ट्रोफोटोमीटर का उपयोग करके उनके प्रकाशीय अवशोषण गुणांक तथा प्रकाशीय बैंड अंतराल को मापा गया है। इन अध्ययनों के परिणाम यह सुझाव देते हैं कि ये फिल्मे अवस्था-परिवर्तन स्मृति उपकरणों के लिए एक उत्कृष्ट विकल्प हो सकती हैं।
चैल्कोजेनाइड पतली फिल्में, अवस्था-परिवर्तन, भौतिक वाष्प संघनन तकनीक
संवेदन अनुप्रयोग हेतु हाइड्रोथर्मल तकनीक से कार्बन क्वांटम डॉट्स का संश्लेषण
वर्तमान अध्ययन में, हमने प्राकृतिक कार्बन स्रोत के रूप में 0D कार्बन क्वांटम डॉट्स के निर्माण के लिए सौंफ के बीज के पाउडर का उपयोग किया है। कार्बन क्वांटम डॉट्स का सरल, पर्यावरण-अनुकूल संश्लेषण एक-चरणीय हाइड्रोथर्मल विधि द्वारा किया गया है। इसके अलावा, संश्लेषित कार्बन क्वांटम डॉट्स का संरचनात्मक और आकारिकीय विश्लेषण HRXRD और HRTEM के उपयोग से किया गया है। HRXRD विश्लेषण से अनाकार ग्रेफाइट प्रोफाइल का पता चलता है, और HRTEM ने असमान गोलाकार आकारिकी और 10 nm से कम आकार के डॉट्स की उपस्थिति की पुष्टि होती है। UV-VIS स्पेक्ट्रोस्कोपी माप कार्बन-कार्बन द्वि-आबंध और कार्बोनिल समूह के अनुरूप π-π* और n-π* संक्रमणों को दर्शाता है। क्वांटम परिरोध प्रभाव के कारण, प्रकाश संदीप्ति स्पेक्ट्रा संश्लेषित कार्बन क्वांटम डॉट्स के दृश्य क्षेत्र में उत्तेजना-निर्भर उत्सर्जक व्यवहार को प्रकट करते हैं। इस अध्ययन में, अन्य भारी धातु आयनों की तुलना में, Ag+ ने कार्बन क्वांटम डॉट्स के प्रकाश संदीप्ति शमन को काफी अधिक मजबूती से प्रदर्शित किया, जिसकी पहचान सीमा १० माइक्रो मोलर थी। यह संश्लेषित कार्बन क्वांटम डॉट्स की एक संवेदनशील Ag⁺ संवेदन यंत्र के रूप में प्रभावी उपयोगिता को दर्शाता है।
यह लघु आलेख एक विज्ञान गल्प है जो वैज्ञानिक सिद्धांतों के आधार पर ही लिखा गया है। यह कथा भविष्य के एक मिशन के बारे में जिसमें नासा और विश्व के कई अग्रणी देश पूरे विश्व को उल्का पिंडों से रक्षा प्रदान कर रहे है। साथ ही साथ ऐसे वैज्ञानिक प्रयास जारी हैं जिससे कि पृथ्वी पर महाप्रलय जैसी स्थिति आने पर दूसरे ग्रहों पर मानव की बस्ती बसाकर मानव जाति की रक्षा की जा सके और सृष्टि बची रहे। इस काल्पनिक कथा में वर्ष २२१७ की घटना का काल्पनिक चित्रण है, जिसमें कहा गया कि मानव ने चन्द्रमा और मंगल ग्रह पर मानव की छोटी कॉलोनी बसा ली है, और उसके अभियान शुक्र ग्रह पर तैरती हुई मानव कॉलोनी बसाने हेतु चल रहे हैं।
ब्रह्मांड का अदृश्य आधार: डार्क मैटर और गुरुत्वाकर्षण के नए आयाम
आधुनिक खगोल भौतिकी के क्षेत्र में सबसे बड़ी पहेली ब्रह्मांड के उस ९५ प्रतिशत हिस्से को समझना है जो अदृश्य है। इस आलेख में हम 'डार्क मैटर' (अदृश्य पदार्थ) की सैद्धांतिक आवश्यकता और 'संशोधित न्यूटनियन गतिकी' (MOND) जैसे वैकल्पिक सिद्धांतों का तुलनात्मक अध्ययन करेंगे। 'बुलेट क्लस्टर' की प्रत्यक्ष अवलोकनों से लेकर 'रेडियल एक्सेलेरेशन रिलेशन' (RAR) की गणितीय शुद्धता तक, यह लेख भौतिकी की उन सीमाओं का अन्वेषण करता है जहाँ वर्तमान मानक मॉडल को नई चुनौतियों का सामना करना पड़ रहा है।
आर्यभट्ट- महान भारतीय गणितज्ञ और उनके योगदान
यह लेख पाँचवीं शताब्दी के महान भारतीय गणितज्ञ एवं खगोलविद आर्यभट्ट के जीवन, कृतित्व तथा आधुनिक गणित और खगोल विज्ञान पर उनके दीर्घकालिक प्रभाव का समग्र अध्ययन प्रस्तुत करता है। विशेष रूप से आर्यभट्ट की साइन (ज्या) सारणी, त्रिकोणमितीय विधियों तथा सीमित अंतर तकनीकों का विश्लेषण करते हुए यह दर्शाया गया है, कि उनके कार्यों में आधुनिक कैलकुलस की प्रारंभिक अवधारणाओं की स्पष्ट झलक मिलती है। आर्यभटीय में प्रस्तुत उनकी गणनात्मक पद्धतियाँ, π का सन्निकटन, स्थान-मूल्य प्रणाली, बीजगणितीय समीकरणों के समाधान तथा खगोलीय गणनाएँ प्राचीन भारतीय वैज्ञानिक परंपरा की उन्नत स्थिति को प्रदर्शित करती हैं। लेख में आर्यभट्ट के खगोलशास्त्रीय विचारों - जैसे पृथ्वी का घूर्णन, ग्रहणों की वैज्ञानिक व्याख्या और वर्ष की लंबाई का सटीक निर्धारण का भी विवेचन किया गया है। यह अध्ययन स्पष्ट करता है कि आर्यभट्ट का योगदान न केवल ऐतिहासिक दृष्टि से महत्वपूर्ण है, बल्कि आधुनिक गणितीय विश्लेषण और वैज्ञानिक चिंतन की जड़ों को समझने में भी अत्यंत उपयोगी है।
कृत्रिम प्रकाश संश्लेषण: सतत ऊर्जा के लिए सूर्य प्रकाश का उपयोग
कृत्रिम प्रकाश संश्लेषण प्राकृतिक प्रकाश संश्लेषण से प्रेरित एक उभरती हुई वैज्ञानिक तकनीक है, जिसका उद्देश्य सूर्य ऊर्जा को स्वच्छ और सतत रासायनिक ईंधनों में परिवर्तित करना है। सूर्य प्रकाश, जल और कार्बन डाइऑक्साइड का उपयोग करते हुए कृत्रिम प्रकाश संश्लेषण प्रणालियाँ हाइड्रोजन तथा अन्य कार्बन-आधारित ऊर्जा वाहकों का उत्पादन करने का प्रयास करती हैं, जो जीवाश्म ईंधनों पर आधारित ऊर्जा प्रणालियों का एक प्रभावी विकल्प प्रदान करती हैं। यह अध्याय कृत्रिम प्रकाश संश्लेषण के मूल सिद्धांतों, प्रमुख घटकों और इसके महत्वपूर्ण अनुप्रयोगों-जैसे सौर जल-विभाजन और कार्बन डाइऑक्साइड अपचयन-को सरल एवं शैक्षणिक भाषा में प्रस्तुत करता है। साथ ही, पदार्थ विज्ञान, उत्प्रेरण और प्रणाली अभिकल्पना में हुई हालिया प्रगति, पर्यावरणीय एवं सामाजिक महत्व तथा इस क्षेत्र से जुड़ी प्रमुख चुनौतियों पर भी चर्चा की गई है। समग्र रूप से यह अध्याय दर्शाता है कि कृत्रिम प्रकाश संश्लेषण सतत ऊर्जा उत्पादन की दिशा में एक आशाजनक तकनीक है और निम्न-कार्बन भविष्य की ओर अग्रसर होने में महत्वपूर्ण भूमिका निभा सकती है। दूसरे शब्दों में, फोटोउत्प्रेरक–एंज़ाइम से जुड़ी प्रणाली कृत्रिम प्रकाश संश्लेषण की एक बहुत ही प्रभावी विधि है, जिसमें सूर्य के प्रकाश का उपयोग करके उपयोगी रसायन या ईंधन बनाए जाते हैं। इस अध्ययन में हमने एक नया ग्रैफीन-आधारित फोटोउत्प्रेरक तैयार किया है, जो दृश्यमान प्रकाश में सक्रिय रहता है। इसमें बहु-एंथ्राक्विनोन युक्त पोर्फिरिन जैसे प्रकाश अवशोषक अणु को रासायनिक रूप से संशोधित ग्रैफीन से स्थायी रूप से जोड़ा गया है। यह फोटोउत्प्रेरक CO₂ गैस से फॉर्मिक अम्ल के कुशल उत्पादन में सहायक होता है। हमारे परिणाम यह दिखाते हैं कि ग्रैफीन-आधारित पदार्थ कृत्रिम प्रकाश संश्लेषण में प्रभावी फोटोउत्प्रेरक के रूप में काम कर सकते हैं। साथ ही, यह प्रणाली CO₂ से सीधे सौर रसायन या सौर ईंधन को चयनात्मक रूप से बनाने का एक उत्कृष्ट उदाहरण भी प्रस्तुत करती है।
क्वांटम कम्प्यूटिंग और क्रिप्टोग्राफी: एक क्वांटम-यांत्रिक दृष्टिकोण
सुपरपोज़ीशन, एंटैंगलमेंट तथा मापन जैसे क्वांटम यांत्रिकी के सिद्धांतों पर आधारित क्वांटम कम्प्यूटिंग गणना की एक पूर्णतः नई और क्रांतिकारी पद्धति है। क्वांटम कम्प्यूटर सूचना के प्रसंस्करण के लिए द्विआधारी बिट्स के स्थान पर क्वांटम बिट्स अथवा क्यूबिट्स का उपयोग करते हैं, जिनके माध्यम से कुछ गणनाएँ पारंपरिक कम्प्यूटरों की तुलना में कई गुना अधिक तेज़ी से सम्पन्न की जा सकती हैं। यह लेख सर्वप्रथम क्वांटम की अवधारणा का परिचय देता है तथा यह स्पष्ट करता है कि क्वांटम गणना किस प्रकार की जाती है | इसके पश्चात क्वांटम कम्प्यूटिंग के विकास का एक संक्षिप्त कालानुक्रमिक इतिहास प्रस्तुत किया गया है, साथ ही इसके वर्तमान अनुप्रयोगों और भविष्य की संभावित प्रगतियों पर भी चर्चा की गई है। विशेष रूप से क्वांटम भौतिकी और क्रिप्टोग्राफी के बीच संबंध पर ध्यान केंद्रित किया गया है, जिसमें पारंपरिक क्रिप्टोप्रणालियों के लिए क्वांटम एल्गोरिद्म द्वारा उत्पन्न खतरे तथा क्वांटम क्रिप्टोग्राफी द्वारा प्रदान की जाने वाली संभावनाओं को सम्मिलित किया गया है। संपूर्ण लेख में मानक संदर्भों का उल्लेख किया गया है तथा वैचारिक समझ को सुदृढ़ करने हेतु उपयुक्त शीर्षकों सहित चित्रों को सम्मिलित किया गया है। Quantum computing, based on principles of quantum mechanics such as superposition, entanglement, and measurement, is a completely new and revolutionary method of computation. Quantum computers use quantum bits, or qubits, instead of binary bits to process information, allowing some calculations to be performed many times faster than conventional computers. This article first introduces the concept of quantum and explains how quantum computation is performed. This article then presents a brief chronological history of the development of quantum computing, discussing its current applications and potential future advances. Particular attention is paid to the relationship between quantum physics and cryptography, including the threats posed by quantum algorithms to conventional cryptosystems and the possibilities offered by quantum cryptography. Standard references are cited throughout the article, and figures with appropriate captions are included to enhance conceptual understanding.
आधुनिक चिकित्सा पद्धतियों में एंटीबायोटिक्स का व्यापक रूप से उपयोग किया जाता है और ये जीवाणु संक्रमणों के उपचार में महत्वपूर्ण भूमिका निभाते हैं। लेकिन इनका बार-बार और अनुचित उपयोग गंभीर चिंता का विषय है। इस लेख का उद्देश्य एंटीबायोटिक्स के बार-बार उपयोग से मानव शरीर पर होने वाले दीर्घकालिक और अल्पकालिक प्रभावों पर प्रकाश डालना है। इस अध्ययन में एंटीबायोटिक उपयोग से संबंधित वैज्ञानिक मापदंड, प्रमुख मत, नैदानिक ​​प्रयोगशाला डेटा और प्रायोगिक अध्ययन भी शामिल हैं। निष्कर्ष यह दर्शाता है कि एंटीबायोटिक्स का उपयोग महत्वपूर्ण है, लेकिन इनका बार-बार उपयोग हमारे शरीर को कई तरह से प्रभावित कर सकता है। सिप्रोफ्लोक्सासिन, एज़िथ्रोमाइसिन और एमोक्सिसिलिन जैसी आमतौर पर इस्तेमाल होने वाली एंटीबायोटिक्स का अधिक उपयोग स्वास्थ्य के लिए उच्च जोखिम पैदा करता है। यह लेख उचित खुराक के उपयोग और रोगियों के लिए जागरूकता कार्यक्रम भी प्रस्तुत करता है, जो लोगों को स्वास्थ्य संबंधी समस्याओं से उबरने और भविष्य में एंटीबायोटिक्स के उपयोग की गारंटी देने में सहायक हो सकता है।
सौर कोशिकाएँ और उनकी नवीनतम प्रगति: स्वच्छ ऊर्जा की दिशा में एक वैज्ञानिक अध्ययन
प्रस्तुत शोध पत्र सौर कोशिकाओं की भौतिकी, कार्य सिद्धांत, वर्गीकरण एवं नवीनतम प्रगति का व्यापक वैज्ञानिक अध्ययन प्रस्तुत करता है। इसमें पी-एन संधि, अवक्षय परत तथा फोटोवोल्टाइक प्रभाव की विस्तृत भौतिकी व्याख्या की गई है। सिलिकॉन आधारित प्रथम एवं द्वितीय पीढ़ी से लेकर पेरोव्स्काइट तथा टैंडम आधारित तृतीय एवं चौथी पीढ़ी तक की सौर कोशिकाओं का तुलनात्मक विश्लेषण प्रस्तुत किया गया है। हालिया शोध में एकल संधि पेरोव्स्काइट कोशिकाओं की प्रमाणित दक्षता 27.0% तथा पेरोव्स्काइट-सिलिकॉन टैंडम कोशिकाओं की दक्षता 34.85% तक पहुँच चुकी है। सौर ऊर्जा के सामाजिक, पर्यावरणीय एवं आर्थिक महत्व पर भी प्रकाश डाला गया है।
उच्च-संवेदनशील सेंसिंग अनुप्रयोगों के लिए फोटोनिक टाइम क्रिस्टल: एक समालोचनात्मक समीक्षा
फोटोनिक टाइम क्रिस्टल समय-आधारित आवधिक फोटोनिक प्रणालियों की एक नवीन श्रेणी हैं, जिनमें माध्यम के भौतिक गुण, विशेषकर अपवर्तनांक या पारगम्यता, समय के साथ आवधिक रूप से परिवर्तित होते हैं। पारंपरिक स्थानिक फोटोनिक क्रिस्टलों के विपरीत, फोटोनिक टाइम क्रिस्टल फ्रीक्वेंसी बैंडगैप, नॉन-हर्मिशियन गतिकी तथा असाधारण बिंदुओं (Exceptional Points) की उपस्थिति प्रदर्शित करते हैं। हाल के अध्ययनों से यह सिद्ध हुआ है कि ये अद्वितीय गुण अत्यधिक संवेदनशील फोटोनिक सेंसिंग के लिए अत्यंत उपयोगी हैं और पारंपरिक रेज़ोनेटर-आधारित सेंसर्स की सीमाओं को पार कर सकते हैं। यह लेख फोटोनिक टाइम क्रिस्टल आधारित सेंसिंग की सैद्धांतिक नींव, भौतिक तंत्र, हालिया प्रगति तथा भविष्य की संभावनाओं का विस्तृत विश्लेषण प्रस्तुत करता है।
अपने व्याख्यान में प्रो0 रामन ने बताया कि जब एकवर्णी प्रकाश किसी पारदर्शी माध्यम से गुजरता है तो प्रकीर्णित प्रकाश का एक हिस्सा अपनी तरंगदैर्ध्य बदल लेता है। यह परिवर्तन पदार्थ की आंतरिक आण्विक संरचना और कम्पन अवस्थाओं से सम्बन्धित होता है। प्रकाश का प्रकीर्णन केवल प्रकाश की प्रकृति पर नहीं बल्कि उस पदार्थ की प्रकृति पर भी निर्भर करता है जिससे वह गुजरता है। उन्होंने यह भी बताया कि प्रकाश के प्रकीर्णन के दौरान ऊर्जा में परिवर्तन (फोटान और परमाणुओं की अंतः क्रिया) के कारण रंग में बदलाव देखा गया। यह खोज भौतिकी में नये क्वाण्टम सिद्धान्तों के लिए महत्वपूर्ण थी। रमन प्रभाव ने पदार्थ की सरचना के अध्ययन के लिए एक शक्तिशाली तकनीक प्रदान की जो भौतिकी, रसयन विज्ञान और पदार्थ विज्ञान में अत्यंत उपयोगी सिद्ध हुई। इसी खोज के लिए सी वी रामन को 1930 में भौतिकी का नोबेल पुरस्कार दिया गया।
कृषि और चिकित्सा क्षेत्र में सौर कोशिकाओं का महत्व और उपयोग
यह शोध-पत्र कृषि और चिकित्सा क्षेत्र में सौर कोशिकाओं के महत्व और उपयोग का विश्लेषण प्रस्तुत करता है, बढ़ती ऊर्जा मांग पारंपरिक ईंधनों के सीमित भंडार तथा पर्यावरण प्रदूषण की समस्या ने नवीकरणीय ऊर्जा स्रोतों की आवश्यकता को अत्यंत महत्वपूर्ण बना दिया है। सौर ऊर्जा एक स्वच्छ सुरक्षित और सतत ऊर्जा स्रोत है। जो सूर्य के प्रकाश को विद्युत ऊर्जा में परिवर्तित कर विभिन्न क्षेत्रों में उपयोगी सिद्ध हो रही है। कृषि क्षेत्र में सौर कोशिकाएँ सिंचाई पंप, ग्रीनहाउस, प्रबंधन सौर ड्रायर, कोल्ड स्टोरेज तथा खेतों में रोशनी जैसी सुविधाओं के माध्यम से किसानों की उत्पादकता बढ़ाने और लागत कम करने में सहायक हैं। इससे ग्रामीण क्षेत्रों में ऊर्जा आत्मनिर्भरता को बढ़ावा मिलता है। चिकित्सा क्षेत्र में सौर ऊर्जा ग्रामीण अस्पतालों में बिजली आपूर्ति, टीकों के सुरक्षित भंडार चिकित्सा उपकरणों के संचालन तथा आपदा स्थितियों में स्वास्थ्य सेवाओं की निरंतरता सुनिश्चित करती है। यद्यपि सौर ऊर्जा की प्रारंभिक लागत और मौसम पर निर्भरता जैसी चुनौतियाँ मौजूद हैं, फिर भी तकनीकी प्रगति और सरकारी प्रयासों के कारण इसका उपयोग तेजी से बढ़ रहा है। इस प्रकार सौर कोशिकाएँ सतत विकास, ऊर्जा सुरक्षा और सामाजिक कल्याण के लिए एक महत्वपूर्ण साधन के रूप में उभर रही हैं।
जनवरी माह 2026 की महत्वपूर्ण वैज्ञानिक घटनाएं
प्रस्तुत लेख जनवरी 2026 के दौरान घटित महत्वपूर्ण खगोलीय घटनाओं का एक व्यापक विश्लेषण है। इस माह में 'सुपर वुल्फ मून', 'क्वाड्रंटिड्स उल्का बौछार' और 'बृहस्पति का अपोजिशन' जैसी दुर्लभ घटनाओं ने वैश्विक स्तर पर ध्यान आकर्षित किया। इन घटनाओं का प्रेक्षण प्रमुख अंतरिक्ष एजेंसियों जैसे नासा (NASA), इसरो (ISRO), और ईएसए (ESA) द्वारा विभिन्न वैज्ञानिक मानकों पर किया गया। यह लेख इन घटनाओं के भौतिक प्रभावों, उनके पीछे के कक्षीय यांत्रिकी (Orbital Mechanics), और वैश्विक वेधशालाओं द्वारा दर्ज किए गए डेटा का एक व्यवस्थित संकलन प्रस्तुत करता है, जो भविष्य के खगोलीय शोध के लिए एक संदर्भ प्रदान करता है ,वर्ष 2026 के प्रथम माह ने ब्रह्मांडीय प्रेक्षण के क्षेत्र में एक नई चेतना जागृत की है। जनवरी माह न केवल सौंदर्य की दृष्टि से बल्कि वैज्ञानिक डेटा के संचय की दृष्टि से भी अत्यंत महत्वपूर्ण रहा है। खगोल विज्ञान में ग्रहों की युति और अपोजिशन की स्थिति शोधकर्ताओं को ग्रहों के वायुमंडल और चुंबकीय क्षेत्रों के अध्ययन का दुर्लभ अवसर प्रदान करती है।
2025 में विज्ञान के क्षेत्र में हुई महत्त्वपूर्ण घटनाएं
साल 2025 विज्ञान के क्षेत्र में उल्लेखनीय उपलब्धियों का वर्ष रहा है। इस दौरान कृत्रिम बुद्धिमत्ता, चिकित्सा विज्ञान तथा अंतरिक्ष अन्वेषण में महत्वपूर्ण प्रगति और खोजें सामने आईं । इन उपलब्धियों ने वैज्ञानिक एवं तकनीकी विकास को नई दिशा प्रदान की है तथा आधुनिक इतिहास में अपनी विशिष्ट पहचान बनाई है। वर्ष 2025 की प्रमुख वैज्ञानिक उपलब्धियां शैक्षणिक एवं प्रतियोगी परीक्षाओं की दृष्टि से भी अत्यंत महत्त्वपूर्ण हैं, जो समकालीन विज्ञान और नवाचार की तीव्र प्रगति को दर्शाती हैं।